
          На основание чл.4, ал.2 от Наредбата за условията и реда за извършване на оценка на въздействието върху околната среда
ПЛАСТХИМ – Т  АД,  
представлявано от Айдън Фаик и/или Беян Фаик, 

чрез Димитър Добрев, упълномощен представител

с адрес на управление гр.Тервел, ул. Хан Аспарух № 97,

 адрес за кореспонденция гр. Девня, Промишлена зона „Юг“, Завод на Пластхим-Т АД

лице за контакт Димитър Добрев, +359988841816, d.dobrev@plastchim-t.com
уведомява засегнатата общественост за следното инвестиционно предложение:                               

"Газово стопанство на компресиран природен газ и площадков газопровод за захранване на котелно помещение на теритотията на ЗАВОД ЗА ПОЛИПРОПИЛЕНОВО ФОЛИО, представляващ реконструкция, модернизация и разширение на съществуващи производствени и складови сгради в ПИ 20482.505.594, Промишлена зона „Юг“, гр. Девня"
Характеристика на инвестиционното предложение:
1. Резюме на предложението
Инвестиционното предложение е за реализация на газово стопанство на компресиран природен газ и площадков газопровод за захранване на котелно помещение на теритотията на ЗАВОД ЗА ПОЛИПРОПИЛЕНОВО ФОЛИО в гр. Девня. За целта ще бъде разработен инвестиционен проект. За обекта има одобрен подробен устройствен план.
2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:
Обекта, чието газифициране е предмет на настоящото разглеждане е новоизградено котелно помещение. Площадковия газопровод се присъединява към ГРИП към котелното помещение. 
Площадковия газопровод, разработен в настоящия проект се раполага подземно до достигане на котелното. Инфраструктурното осигуряване достъп, водоснабдяване, канализация и ел. захранване са съществуващи. Предвидената дълбочина на изкопите е само за изпълнение на площадков газопровод на новата инсталация и на новото строителство. Не се предвижда използване на взривни работи. 
3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:
Настоящото ИП има връзка с проведени процедури съгласно глава 6-та на ЗООС за:

- „Изграждане на нов газопровод за пренос на природен газ“ в Промишлена зона – юг на гр.Девня, общ.Девня, обл.Варна, реализацията на което няма вероятност да окаже значително отрицателно въздействие върху природните местообитания, популации и местообитания на видове, предмет на опазване в защитени зони, с възложител : „Пластхим-Т“ АД, с издадено Решение №ВА-133-ПР/2017г. С характер „да не се извърши ОВОС“;

- изграждане на “Завод за производство на полипропиленово фолио чрез термопластичен процес“ в ПИ 20482.505.578 и ПИ 20482.505.581 в Промишлена зона – „Юг“ на гр.Девня, общ.Девня, обл.Варна, реализацията на което няма вероятност да окаже значително отрицателно въздействие върху природните местообитания, популации и местообитания на видове, предмет на опазване в защитени зони, с възложител : „Пластхим-Т“ АД, с издадено Решение №ВА-26-ПР/2017г. С характер „да не се извърши ОВОС“.

Съгласно Закон за устройство на територията инвестиционния проект следва да се съгласува със службата по „Пожарна безопасност и защита на населението“. 
4. Местоположение:
Настоящото инвестиционно предложение се намира в ПИ 20482.505.594 в Промишлена зона  „Юг“ на гр.Девня.

5. Природни ресурси, предвидени за използване по време на строителството и експлоатацията:

По време на строителството 
По време на строителството ще се използват стандартни строителни материали: кофраж, бетон, баластра, чакъл, спомагателни материали, машинно оборудване и др. В етапа на проектиране ще се уточнят необходимите качествени и количествени изисквания към материалите, които ще се използват в строителството.

Не се предвижда изграждането на водопрород и канализация и свързани с тях нови съоръжения. 
По време на експлоатацията
По време на експлоатация на инвестиционното предложение ще се използва природен газ.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
Не се предвиждат.

7. Очаквани общи емисии на вредни вещества във въздуха по замърсители:

По време на строителството
През етапа на изграждане на инвестиционното предложение се очакват предимно неорганизирани емисии на вредни вещества в атмосферния въздух. Замърсяването на въздуха в района по време на строителството ще се дължи на:

 - Изгорели газове от двигателите с вътрешно горене (ДВГ) на машините осъществяващи строителните и транспортни дейности. Основните замърсители, които ще се отделят във въздуха са СО, NOx, SO2, CH-ди и прах. Тези емисии ще зависят от броя и вида на използваната при строителството техника и режима на работа. 

- Прахови частици - при изпълнение на строително-монтажните работи ще се емитира прах основно при изкопните работи, депонирането на хумусния слой и след това при възстановяването на терена, като концентрацията му до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване.
По време на експлоатацията 
Не се предвиждат емисии на вредни вещества по време на експлоатацията.
8. Отпадъци, които се очаква да се генерират, и предвиждания за тяхното третиране:
Отпадъците, които се очаква да се генерират са изкопани земни маси. Част от тях ще се използват за обратен насип, а останалата част ще се извозят до обект посочен от община Девня, съгласно удостоверение за насочване на земни маси.

9. Отпадъчни води:
Не се очаква генериране на отпадъчни води.

10. Опасни химични вещества, които се очаква да бъдат налични на площадката на предприятието/съоръжението:

На площадката на газовото стопанство ще се разполагат транспортируеми модули за метан, платформа BDF - система с батерии от бутилки - 2 броя. На площадката се разполага една платформа, която при изчерпване се заменя с друга. Платформата представлява триосно полуремарке за транспортиране на бутилкови батерии за компресиран природен газ с размери – 1362/248/320см с монтирани 149 броя бутилки по 150 литра или общо 22 350 литра, свързани хоризонтално в 5 групи (всяка със собствена спирателна арматура) заедно с тронкети (тройници) и фитинги за стоманена тръба Ø 12х2 оборудвана със спирателна и измервателна арматура с общ обем 5588 nm3. Тегло с пълни бутилки и ремарке – 32 500 кг. На територията на Пластхим-Т АД, завод Девня, ще са налични до 2 бр. мобилни платформи с бутилкови групи за компресиран газ. Наличното количество на природен газ на едната платформа е 5588 куб. м., или 3,74 тона. Т.е. на територията на предприятието могат да са налични до 7,48 тона природен газ. Природният газ е опасно химично вещество поименно изброено част 2 на приложение №3 на ЗООС, с пределни количества за нисък и висок рисков потенциал съответно 50 тона и 200 тона. Наличното на територията на Пластхим-Т АД количество природен газ, е много под пределното за нисък рисков потенциал, предвид което предприятието не се класифицира с нисък или висок рисков потенциал.
